# Ansøgningsskema for

# Puljen til varslingsindsats i mindre virksomheder i kriseramte brancher

# Finanslovskonto FL § 17.46.14

## Før du udfylder ansøgningsskemaet

Vær sikker på, at de formelle kriterier for, at søge midler fra varslingspuljen er opfyldt, herunder om der er tro og love-erklæring, hvor det er relevant.

Puljen er målrettet mindre virksomheder med under 20 ansatte, der er ramt af krise som følge af corona.

Midlerne kan bruges til:

* Jobsøgningskurser i op til 2 uger
* Opkvalificering i op til 8 uger inden for områder, hvor der er eller forventes mangel på arbejdskraft
* Andre aktiviteter i regi af jobcenteret, fx frikøb af medarbejdere i jobcenteret, infomøder eller koordinering af indsatsen

Du kan med fordel læse STARs vejledning til ansøgningsskemaet nederst eller kontakte dit Arbejdsmarkedskontor, hvis du ønsker råd og vejledning.

## Ansøgningsskema

Udfyld felterne i skemaet så præcist og fyldestgørende, som du kan.

Under pkt. 1 skal der udfyldes ansøgningsdato og kontaktoplysninger i jobcentret.

Under pkt. 2 skal der forklares, hvilken kriseramt branche/erhverv ansøgningen omfatter og udfyldes oplysninger om det samlede antal af virksomheder og medarbejdere, der søges om midler til. Der bør i videst mulig omfang søges midler inden for samme branche pr. ansøgning, da jobcentret i ansøgningen skal redegøre for, at der er tale om en/flere virksomheder inden for erhverv, som er ramt af corona-krisen.

Under pkt. 3 skal der gives faktuelle data om de omfattede virksomheder, såsom navn, branche og p-nummer.

Under pkt. 4 skal der beskrives og begrundes valg af indsats for at bringe de forskellige faggrupper i job.

Under pkt. 5 skal der udfyldes detaljeret budget for de enkelte poster og angives samlet ansøgt beløb.

Der kan ikke vedlægges bilag til ansøgningen. Tro og love-erklæringer fra virksomhedsejere skal **ikke** sendes til STAR, men gemmes på sagen i jobcentret.

Når jobcenteret skriver under på ansøgningen, skrives der samtidig under på, at relevante tro og love-erklæringer forefindes på kommunens sag.

### Jobcenter

|  |  |  |  |
| --- | --- | --- | --- |
| **Ansøgningsdato**  Angiv den dato, hvor ansøgningen sendes til AMK/RAR | Blank |  | Blank |
|  | **Navn** | **Mail** | **Telefon (gerne mobil)** |
| **Jobcenter** |  |  |  |
| **Chefansvarlig i jobcenter** |  |  |  |
| **Kontaktperson i jobcenter** |  |  |  |

### Samlet antal virksomheder og ejere/medarbejdere, der ansøges om midler til

|  |  |
| --- | --- |
| **Angiv kort, hvordan den/de enkelte virksomhed er ramt af corona-krisen**  Fx, at der er tale om minkvirksomheder eller virksomheder inden for luftfart eller oplevelsesbranchen |  |
| **Samlet antal virksomheder**  Angiv antallet af virksomheder, som ansøgningen omfatter fx 1, 2, 3, 4 eller x virksomheder |  |
| **Samlet antal personer, der søges midler til** |  |

### Virksomheder omfattet af ansøgningen

|  |  |  |  |  |
| --- | --- | --- | --- | --- |
|  | **Virksomhedens navn** | **Branche** | **P-nummer** | **Samlet antal medarbejdere i virksomheden (på p.nr.)** |
| **Virksomhed 1** |  |  |  |  |
| **Virksomhed 2** |  |  |  |  |
| **Virksomhed 3** |  |  |  |  |
| **Virksomhed 4** |  |  |  |  |
| **Virksomhed 5** |  |  |  |  |

Indsæt flere rækker, hvis ansøgningen omfatter flere end 5 virksomheder

### Indsats for virksomhedsejere/medarbejdere i opsigelses/afviklings- og ledighedsperiode

|  |  |
| --- | --- |
| **Typer af indsats** | **Beskriv formål og indhold i den eller de aktiviteter som tilbydes de enkelte faggrupper og angiv evt. leverandør** |
| **Jobsøgningsforløb** op til 2 uger  Kan fx indeholde udarbejdelse af CV, personlig jobsøgningsstrategi, kompetenceafklaring, rådgivning om brancheskift, personlige jobformidler, henvisning til realkompetenceafklaring  Kan gennemføres af jobcentret eller anden aktør |  |
| **Opkvalificering** op til 8 uger  Opkvalificering kan tilbydes inden for områder med mangel på arbejdskraft. Beskriv sammenhængen mellem den enkelte faggrupper og valg af uddannelse |  |
| **Andre aktiviteter** i regi af jobcentret  Andre aktiviteter er fx frikøb af medarbejdere, afholdelse af informationsmøder, koordinering af indsatsen  Kan alene gennemføres af jobcentret |  |

### Budget

|  |  |  |
| --- | --- | --- |
|  | **Angiv det ansøgte beløb** | **Angiv detaljer i ansøgt beløb og evt. kommentarer** |
| **Jobsøgningsforløb** op til 2 uger  Forventet ugepris x antal uger i jobsøgningskurset x antal personer |  |  |
| **Opkvalificering** op til 8 uger  Forventet ugepris x antal kursusuger x antal personer fordelt på de forskellige kursusforløb, fx AMU-forløb, Akademiforløb mv. |  |  |
| **Andre aktiviteter** i regi af jobcentret  Dags- uge eller månedspris x antal jobcentermedarbejdere |  |  |
| **Revisorpåtegning**  Tilskud på 500.000 kr. eller derover skal revideres af en registreret eller statsautoriseret revisor. Ved tilskud under 500.000 kr. skal det endelige regnskab påtegnes af den økonomisk ansvarlige i jobcentret |  |  |
| **Ansøgt beløb i alt** |  |  |

|  |  |
| --- | --- |
| **Underskrift**  Underskrift fra ansvarlig chef |  |

Når jobcenteret skriver under på ansøgningen, skrives der samtidig under på, at relevante tro og love-erklæringer forefindes på kommunens sag.

## Vejledning til varslingspuljen

Jobcentret kan søge midler fra varslingspuljen til brug for en indsats for personer, som er blevet opsagt i mindre virksomheder i kriseramte brancher og til virksomhedsejere ved hel eller delvis nedlukning og afvikling af deres virksomhed. Der skal være tale om mindre virksomheder inden for corona-ramte erhverv.

Det er jobcentret i den kommune, hvori virksomheden er beliggende, som kan søge midlerne. Der kan søges om midler til en indsats for alle de opsagte, uanset de opsagtes bopælskommune. Mindre virksomheder forstås som en virksomhed med mindre end 20 ansatte på et arbejdssted (p-nummer). Antal medarbejdere opgøres på ansøgningstidspunktet og antal kan opgøres fx via E-indkomstregistret, i forhold til hvor mange personer der er ansat i virksomheden. En virksomhed anses som værende under hel eller delvis nedlukning og afvikling, hvis hovedparten (dvs. mere end 50%) af virksomheden ikke kan fortsætte. Ejeren skal på tro og love erklære, at virksomheden er under hel eller delvis nedlukning og afvikling. Det vil være en konkret vurdering, om hovedparten af virksomheden ikke kan fortsætte.

En virksomhed anses for at være under hel eller delvis nedlukning og afvikling, hvis hovedparten af virksomheden ikke kan fortsættes, fx fordi erhvervet er nedlagt, eller fordi der ikke er kundegrundlag. Ejeren skal på tro og love erklære, at virksomheden er under hel eller delvis nedlukning og afvikling, hvilket således dokumenterer forholdet.

Jobcenteret kan søge om tilskud fra den særlige varslingspulje til en indsats for følgende personer på mindre virksomheder inden for erhverv, som er ramt af corona-krisen:

1. Afskedigede medarbejdere i opsigelsesperioden.
2. Virksomhedsejere, som er i færd med en hel eller delvis nedlukning og afvikling af deres virksomhed, i afviklingsperioden.
3. Ledige, der er omfattet af § 6, nr. 1-3 og 12 i lov om en aktiv beskæftigelsesindsats, og som er afskediget fra eller er ophørt med at drive en mindre virksomhed.

For ledige omfattet af § 6, nr. 1-3 og 12, (dagpengemodtagere, kontanthjælpsmodtagere mm. og ledige selvforsørgende) som tilbydes en indsats, gives tilbud om jobsøgningskurser og opkvalificering efter kapitel 14 i LAB. Varslingspuljemidlerne kan anvendes til bl.a.[[1]](#footnote-1):

* **Andre aktiviteter, som relaterer sig til jobcenterets opgavevaretagelse i forbindelse med varslingsindsatsen efter den særlige varslingspulje,** fx frikøb af medarbejdere i jobcenteret. Medarbejderne kan fx have en koordinerende opgave i forbindelse varslingsindsatsen, eller afholde informationsmøder, eller de kan have individuelle samtaler med de afskedigede medarbejdere. Midler til andre initiativer kan anvendes i en periode på op til 6 måneder efter tilskud er bevilget.
* **Sammenlagt op til 2 ugers jobsøgningskursus pr. person.**
* **Sammenlagt op til 8 ugers opkvalificering pr. person.** Tilskud til udgifter til opkvalificering er betinget af, at der er tale om opkvalificering inden for områder, hvor der er eller kan forventes mangel på arbejdskraft, eller at der foreligger en skriftlig tilkendegivelse fra en arbejdsgiver om, at den afskedigede ansættes uden løntilskud efter opkvalificeringen. Ved vurdering af, om der er eller kan forventes mangel på arbejdskraft inden for et område, jf. STARs oversigt over jobmuligheder på det regionale arbejdsmarked, Arbejdsmarkedsbalancen [[2]](#footnote-2). Der skal være tale om en tilkendegivelse om ansættelse på en anden virksomhed end den, medarbejderen er opsagt fra, og opkvalificeringen skal ligge ud over den opkvalificering, som arbejdsgiveren forudsættes at give. For virksomhedsejere, der er i færd med at afvikle deres virksomhed, som tilbydes en varslingsindsats, kan de ikke opkvalificeres inden for samme branche, som den virksomhed, der er ved at afvikle hører under, eller en virksomhed, de fortsat ejer, hører under.

Anden aktør kan anvendes i forbindelse med jobsøgningskurser og opkvalificering efter §2 i bekendtgørelse om særlig varslingspulje i 2021 til indsats i forbindelse med afskedigelser m.v. i mindre virksomheder i kriseramte brancher, men ikke i forbindelse med andre initiativer fx frikøb af jobcentermedarbejdere m.v.

Jobcentret skal ved gennemførelse af en indsats for så vidt angår ledige med bopæl i andre kommuner sørge for at orientere disse jobcentre om den forestående indsats for de pågældende personer.

Varslingsindsatsen for ledige, kan **kombineres** med de almindelige tilbudsmuligheder, som jobcentret måtte tilbyde den ledige i henhold til LAB.

Tilbud skal være påbegyndt senest 3 måneder efter og afsluttet 6 måneder efter, at personen er blevet omfattet af en af målgrupperne i § 6, nr. 1-3 eller 12 i lov om en aktiv beskæftigelsesindsats. Allersidste frist for at påbegynde et tilbud er 31. marts 2022 og tilbud skal være afsluttet senest 1. juli 2022.

## 3. Min Plan

Personer, der er ledige, og som får en varslingsindsatsindsats, skal have udarbejdet en Min Plan i deres bopælskommune (idet de er ledige og er dermed er i målgruppe for jobcentres ordinære indsats). Jobcentret, som får midler fra varslingspuljen, kan fx. udarbejde udkast til Min Plan(tekst), og så koordinere med pågældende relevante jobcenter (der formelt har ansvar for planen). For så vidt angår varslingsindsats for beskæftigede i opsigelsesperioden, skal der ikke udarbejdes Min Plan (idet de opsagte ikke er ledige, og dermed ej underlagt reglerne om Min Plan ved tilbudsafgivelse).

I øvrigt har personen inden for den særlige varslingsindsats, hvis de anmoder jobcentret om det, ret til at få udarbejdet en plan for, hvordan de hurtigst muligt opnår ny beskæftigelse. Planen skal udarbejdes senest 2 uger efter anmodningen.

## 4. Betaling af kurser

En person, der er omfattet af en varslingsindsats i medfør af den særlige varslingspulje indgår *enten* i et ansættelsesforhold hos en arbejdsgiver (og er dermed i beskæftigelse, men er i en opsigelsesperiode), *eller* for tidligere virksomhedsejere, som er i færd med hel eller delvis nedlukning og afvikling af deres virksomhed, i en afviklingsperiode, *eller* er ledig (personer omfattet af lov om en aktiv beskæftigelsesindsats § 6, nr. 1-3 og 12, og som er afskediget fra eller er ophørt med at drive en mindre virksomhed (dagpenge- og kontanthjælpsmodtagere og overgangsydelsesmodtagere uden for introduktionsprogrammet eller ledige selvforsørgende)).

Når beskæftigede personer, der er varslet afskediget, deltager i efteruddannelsesforløb som led i en varslingsindsats, sker det som udgangspunkt på samme vilkår som andre beskæftigede.

Strækker et kursus sig ud over opsigelsesperioden, og er ansøgningen afleveret efter personen er blevet varslet afskediget anses personen for at være beskæftiget, indtil opsigelsesperiodens ophør. Herefter skifter personen status til at være ledig (og mister dermed muligheden for at få VEU-godtgørelse). Som ledig vil pågældende person (herefter) være omfattet af betalingslovens målgruppe (og kurset skal herefter finansieres af varslingspuljen, hvor pris for kursus vil være som, når jobcentret køber kurser til ledige).

Varslingspuljen kan finansiere betaling af kurser til personer, der er afskediget fra mindre virksomheder og efterfølgende bliver ledige efter opsigelsesperiodens udløb, samt til virksomhedsejere, ved hel eller delvis nedlukning og afvikling af deres virksomhed. Der skal være tale om mindre virksomheder inden for coronaramte erhverv. Den ledige person har samme status som andre ledige (selvom personen er omfattet af en varslingsindsats) og dermed gælder for så vidt angår betaling af kurser betalingslovens regler.

1. Jf. §§ 2-3 i bekendtgørelse nr. 2268 af 29. december 2020, om særlig varslingspulje i 2021 til indsats i forbindelse med afskedigelser m.v. i mindre virksomheder i kriseramte brancher. [↑](#footnote-ref-1)
2. Jf. § 141 i bekendtgørelse om en aktiv beskæftigelsesindsats [↑](#footnote-ref-2)